Publication: Magyar Közlöny
Issue: MK-2000-10 (Year: 2000, Number: 10)
Era: 1990-2004
Section: „(1) A vízgazdálkodásról szóló 1995. évi LVII. törvényben (a továbbiakban: Vgtv.), valamint e rendeletben meghatározott, a vízgazdálkodással összefüggő vízügyi hatósági hatásköröket és a hatósági jogkört
Paragraph Index: 57

9. § Az R. 27. §-ának (1) és (4) bekezdése helyébe a következő rendelkezések lépnek: „(1) E rendelet 2—14. §-aiban meghatározott vízügyi hatósági eljárásokban, valamint a közigazgatási jogorvoslati eljárásban az érdemi határozatot — a hivatalból indult eljárásokkal összefüggő jogorvoslati kérelmeket is ideértve — a kérelem előterjesztésétől számított 60 napon belül kell meghozni úgy, hogy az eljárásba bevont szakhatóságok a megkeresést követő 30 napon belül adják meg állásfoglalásukat. A vízügyi hatósághoz, mint szakhatósághoz intézett megkeresést 30 napon belül kell teljesíteni.” „(4) A védőidomot, védőterületet, védősávot, szükségtározót kijelölő, valamint partvonalat, vagy a parti sáv méretét megállapító határozat — ha az eljárás nagyszámú ügyfelet érint — közszemlére (közhírré) tétel útján is közölhető. A közszemlére (közhírré) tétel módjáról és annak időtartamáról — a határozat közlésére vonatkozó általános szabályok figyelembevételével — a határozatban rendelkezni kell.”

Source: https://magyarkozlony.hu/hivatalos-lapok/b84cd543f957e1f30cf7c771a411b51b4d0150b3/dokumentumok/aa24f5d1c6d61c67ec90d7fbc77a58a9e2208c96/letoltes